Document ID: 31976L0634

ΟΔΗΓΙΑ ΤΟΥ ΣΥΜΒΟΥΛΙΟΥ της 22ας Ιουλίου 1976 περί τροποποιήσεως των οδηγιών 69/74/ΕΟΚ,69/75/ΕΟΚ και 71/235/ΕΟΚ "περί εναρμονίσεως των νομοθετικών κανονιστικών και διοικητικών διατάξεων που αφορούν αντιστοίχως το καθεστώς της τελωνειακής αποταμιεύσεως και το καθεστώς των ελευθέρων ζωνών και τις συνήθεις εργασίες που δύνανται να πραγματοποιούνται στις τελωνειακές αποθήκες και στις ελεύθερες ζώνες"
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,
την πρόταση της Επιτροπής,
τη γνώμη της Συνελεύσεως(1),
τη γνώμη της Οικονομικής και Κοινωνικής Επιτροπής(2),
Εκτιμώντας:
ότι απαιτείται να εξασφαλισθεί η ομοιόμορφη εφαρμογή των κοινών κανόνων των θεσπισθέντων με τις οδηγίες 69/74/ΕΟΚ(3) και 69/75/ΕΟΚ(4), οι οποίες τροποποιήθηκαν από την πράξη προσχωρήσεως(5) και την οδηγία 71/235/ΕΟΚ(6), οι οποίες αφορούν την εναρμόνιση των νομοθετικών, κανονιστικών και διοικητικών διατάξεων που αφορούν αντιστοίχως το καθεστώς της τελωνειακής αποταμιεύσεως, το καθεστώς των ελευθέρων ζωνών και τις συνήθεις εργασίες που δύνανται να πραγματοποιούνται στις τελωνειακές αποθήκες και στις ελεύθερες ζώνες- ότι παρίσταται ανάγκη να προβλεφθεί προς το σκοπό αυτό κοινοτική διαδικασία επιτρέπουσα τη θέσπιση διαδικασίας εφαρμογής των κανόνων αυτών εντός των ενδεδειγμένων προθεσμιών-
ότι είναι αναγκαίο να επεκταθεί και επί των καθεστώτων της τελωνειακής αποταμιεύσεως, των ελευθέρων ζωνών και επί των συνήθων εργασιών, οι οποίες εκτελούνται σ' αυτές, η αρμοδιότης της Επιτροπής των Τελωνειακών Καθεστώτων Τελειοποιήσεως, η οποία συνεστήθη με το άρθρο 26 της οδηγίας 69/73/ΕΟΚ του Συμβουλίου της 4ης Μαρτίου 1969 περί εναρμονίσεως των νομοθετικών, κανονιστικών και διοικητικών διατάξεων που αφορούν το καθεστώς της τελειοποιήσεως προς επανεξαγωγή(7) όπως τροποποιήθηκε τελευταία από την οδηγία 76/119/ΕΟΚ(8) προκειμένου να οργανωθεί στενή και αποτελεσματική συνεργασία μεταξύ των Κρατών μελών και της Επιτροπής στον τομέα αυτό,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Τα ακόλουθα άρθρα προστίθενται στην οδηγία 69/74/ΕΟΚ:
α) "Άρθρο 11α
Η Επιτροπή των Τελωνειακών Καθεστώτων Τελειοποιήσεως συσταθείσα με το άρθρο 26 της οδηγίας 69/73/ΕΟΚ(1) όπως τροποποιήθηκε τελευταία από την οδηγία 76/119/ΕΟΚ(2), δύναται να εξετάζει οποιοδήποτε θέμα σχετικό με την εφαρμογή της παρούσας οδηγίας, που το υποβάλλει ο πρόεδρός της, είτε με δική του πρωτοβουλία είτε κατόπιν αιτήσεως του αντιπροσώπου Κράτους μέλους.
(1) ΕΕ αριθ. Ν 58 της 8.3.1969, σ. 1.
(2) ΕΕ αριθ. Ν 24 της 30.1.1976, σ. 58.".
β) "Άρθρο 11β
Οι αναγκαίες για την εφαρμογή των άρθρων 5, 6, 8 και του άρθρου 10 παράγραφος 1, διατάξεις θεσπίζονται σύμφωνα με τη διαδικασία που καθορίζεται στο άρθρο 28 παράγραφοι 2 και 3 της οδηγίας 69/73/ΕΟΚ.".
γ) "Άρθρο 11γ
Τα Κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις, προκειμένου οι αρμόδιες αρχές να εφαρμόζουν τα μέτρα που προβλέπονται από τις διατάξεις, οι οποίες θεσπίζονται δυνάμει του άρθρου 11β, από την ημερομηνία, η οποία καθορίζεται από τις τελευταίες αυτές διατάξεις.".
Άρθρο 2
Τα ακόλουθα άρθρα προστίθενται στην οδηγία 69/75/ΕΟΚ:
α) "Άρθρο 8α
Η Επιτροπή των Τελωνειακών Καθεστώτων Τελειοποιήσεως, συσταθείσα με το άρθρο 26 της οδηγίας 69/73/ΕΟΚ(1) όπως τροποποιήθηκε τελευταία από την οδηγία 76/119/ΕΟΚ(2), δύναται να εξετάζει οποιοδήποτε θέμα σχετικό με την εφαρμογή της παρούσας οδηγίας, που την υποβάλλει ο πρόεδρός της, είτε με δική του πρωτοβουλία, είτε κατόπιν αιτήσεως του αντιπροσώπου Κράτους μέλους.
(1) ΕΕ αριθ. Ν 58 της 8.3.1969, σ. 1.
(2) ΕΕ αριθ. Ν 24 της 30.1.1976, σ. 58.".
β) "Άρθρο 8β
Οι αναγκαίες για την εφαρμογή των άρθρων 5, 6 και 8 διατάξεις θεσπίζονται σύμφωνα με τη διαδικασία που καθορίζεται στο άρθρο 28 παράγραφοι 2 και 3 της οδηγίας 69/73/ΕΟΚ.".
γ) "Άρθρο 8γ
Τα Κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις, προκειμένου οι αρμόδιες αρχές να εφαρμόζουν τα μέτρα που προβλέπονται από τις διατάξεις οι οποίες θεσπίζονται δυνάμει του άρθρου 8β, από την ημερομηνία, η οποία καθορίζεται από τις τελευταίες αυτές διατάξεις.".
Άρθρο 3
Τα ακόλουθα άρθρα προστίθενται στην οδηγία 71/235/ΕΟΚ:
α) "Άρθρο 5α
Η Επιτροπή των Τελωνειακών Καθεστώτων Τελειοποιήσεως, συσταθείσα με το άρθρο 26 της οδηγίας 69/73/ΕΟΚ(1) όπως τροποποιήθηκε τελευταία από την οδηγία 76/119/ΕΟΚ(2) δύναται να εξετάζει οποιοδήποτε θέμα, σχετικό με την εφαρμογή της παρούσης οδηγίας, που της υποβάλλει ο πρόεδρός της, είτε με δική του πρωτοβουλία, είτε κατόπιν αιτήσεως του αντιπροσώπου Κράτους μέλους.
(1) ΕΕ αριθ. Ν 58 της 8.3.1969, σ. 1.
(2) ΕΕ αριθ. Ν 24 της 30.1.1976, σ. 58.".
β) "Άρθρο 5β
Οι αναγκαίες για την εφαρμογή των άρθρων 4 και 5 διατάξεις θεσπίζονται σύφμωνα με τη διαδικασία που καθορίζεται στο άρθρο 28 παράγραφοι 2 και 3 της οδηγίας 69/73/ΕΟΚ.".
γ) "Άρθρο 5γ
Τα Κράτη μέλη θεσπίζουν τις αναγκαίες νομοθετικές, κανονιστικές και διοικητικές διατάξεις, προκειμένου οι αρμόδιες αρχές να εφαρμόζουν τα μέτρα που προβλέπονται από τις διατάξεις οι οποίες θεσπίζονται δυνάμει του άρθρου 5β, από την ημερομηνία, η οποία καθορίζεται από τις τελευταίες αυτές διατάξεις.".
Άρθρο 4
Η παρούσα οδηγία απευθύνεται στα Κράτη μέλη.
Έγινε στις Βρυξέλλες, στις 22 Ιουλίου 1976.

Labels: 3
15